324. p. n. e.

Godina 324. p. n. e. bila je godina predjulijanskog rimskog kalendara. U rimskoj državi bila je poznata kao Godina diktatorstva Kurzora (ili, rjeđe, godina 430. Ab urbe condita). Oznaka 324. p. n. e. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

 Događaji 
 Makedonski kralj Aleksandar Veliki nakon povratka u Susu iz Indije provodi čistku među svojim satrapima i velikodostojnicima svog novog carstva koji su pokazali nesposobnost za vrijeme njegovog odsustva, a pogotovo među onima koji su pljačkali hramove. Trećina satrapa je smijenena, a šestorica su pogubljena, kao i tri generala koja su komandirala trupama u Mediji, uključujući Kenovog brata Kena.mini|Hefestion|lijevo|192x192piksel
 Naslutivši da bi i sam mogao postati žrtvom ćistke, Aleksandrov glavni rizničar Harpal iz Suse bježi u Atenu s velikim dijelom carske riznice. Iako je anti-makedonski političar Hiperid tražio da se Harpalu pruži utočište, atenske vlasti ga hapse na Demostenov i Fokionov prijedlog, a Demostenu je povjeren nadzor nad Harpalovim blagom. 
 Aleksandar u Susi organizira veliko slavlje kojim obilježava svoje konačno osvajanje Perzijskog Carstva. Nastojeći osigurati svoju vlast i ublažiti napetosti između svojih makedonskih veterana i perzijskih velikodostojnika kojima je ostavljao funkcije, Aleksandar organizira masovno vjenčanje 80 makedonskih oficira s kćerima perzijskih plemića. On i Hefestion se žene za Stateiru i Dripetis, kćeri perzijskog kralja Darija III, a 10.000 vojnika je također oženjeno za Perzijanke dobivši bogati miraz.
 Harpal bježi iz atenskog zatvora na Kretu, nakon čega profesionalni logograf Dinarh podnosi krivičnu optužbu protiv Demostena, Demada i drugih uticajnih političara zbog pronevjere Harpalovog novca. Demosten je optužen i osuđen za pronevjeru, te bježi u egzil. Hiperid postaje vođa patriotske stranke u Ateni.
 Grčki kolonisti osnivaju grad Akra Leuka (savremeni Alicante) na mediteranskoj obali Iberijskog poluostrva.
 Aleksandar Veliki provodi ljeto i jesen u medijskoj prijestolnici Ekbatani gdje mu umire najbolji prijatelj Hefestion, a nakon čega Aleksandar organizuje raskošne ceremonije žalovanja.
 zima - Aleksandar Veliki vodi nekoliko kaznenih ekspedicija protiv buntovnih Kosejaca u brdima današnjeg Luristana.

 324. p. n. e. u temama 

 Rođeni 
 Antioh I Soter, seleukidski vladar (u. 261. p. n. e.)
 Umrli 
 Hefestion, sin Amintorov, makedonski plemić, vojskovođa, diplomat i najbolji prijatelj Aleksandra Velikog (r. cca. 356. p. n. e.)

 Reference 

 Vanjski linkovi